Document ID: /roh_data/filtered/fineweb-2-filterrobots_roh.jsonl.gz/27839

Sco che la pledadra da medias Payal Parekh di, sajan enturn 500 demonstrants s’annunziads per star sur notg, tranter auter a Claustra. Oz spetgia ella che anc radund 100 persunas dapli vegnian vitiers per la davosa etappa.
Ina gruppa fitg ruassaivla
Ils 600 demonstrants, dumber inditgà dals organisaturs, èn sa rimnads sin la plazza avant l'hotel Silvretta a Claustra. Fin che tuts eran là, han els stuì spetgar circa 20 minutas. Malgrà la massa glieud sin in mantun era l’atmosfera fitg ruassaivla. Ils demonstrants discurrivan in cun l’auter, avevan legher, ma nagin che sbragiva enturn u fascheva randals.
«In per van forsa schon sin la via principala» – Payal Parekh
L’organisatura savess s'imaginar ch’intgins van tuttina sin la via principala ch'è scumandada per demonstrar. Ma ils blers han prendì la via legala sur las sendas da viagiar ed intgins che na levan betg ir sin la naiv, prendian il tren fin Tavau Laret e suondian lura puspè la gruppa che avess d’arrivar a Tavau enturn las 13:00.
A las 15:00 è lura la demonstraziun a Tavau ensemen cun la Juso.
RTR actualitad 12:00